
Handicaprådets bemærkninger til Analyse af omkostningsgrundlaget for de kommunalt ejede almene ældreboliger (Sociale døgntilbud og Plejecentre) 
Handicaprådet har sit møde den 5. okt. 2026 fået forelagt analysen og har drøftet analysen og dens anbefalinger, samt kommunalbestyrelsen beslutning på deres møde den 26. juni 2026 
Handicaprådet ønsker på den baggrund - tilbagemelding på følgende punkter med henblik på udarbejdelse af Rådets rådgivning til kommunalbestyrelsen:
Vedr. korrekt opmåling af primærarealer den enkelte borger og fællesarealer samt servicearealer 
Handicaprådet anerkender - at det er nødvendigt at revidere tegningsmaterialet og opmåling af primærarealer, fællesarealer og servicearealer, da det er grundlaget for den enkelte borgers husleje, samt grundlaget for fordelingsnøgle mellem kommunen og de enkelte boligafdelinger vedr. forsyningsudgifter, forsikring og rengøring mm.
Formanden spurgte om der udarbejdes ny lejekontrakt, hvis der sker ændringer i f.eks. lejemålets m2, hertil blev det oplyst, at det er KAB blevet bedt om at kigge ind heri.
Handicaprådet påpegede – at der jf. ældreboligloven og alm. retspraksis skal udarbejdes en ny lejekontrakt til den enkelte borger når alt er målt op og det viser den korrekte fordelingen på primærarealer, fællesarealer og servicearealer mm.  
Vedr. opkrævning for rengøring af fællesarealer 
Handicaprådet påpeger – at alle borgere der bor på de 15 bosteder er borgere der har ret til visitation af rengøring / praktisk bistand jf. SEL §83. 
Hvorfor der alene fremadrettet skal opkræves for forholdsmæssig andel af rengøringsmidler og ikke lønudgifter, som fremgår af rapportens konklusioner.
Handicaprådet ønsker - at konklusionen på dette område gennemgås igen og der laves en korrekt beregning af økonomien jf. ovenstående
Der blev spurgt om der var nogle i Handicaprådet der kendte til lignede sager i landet. Formanden oplyste, at hun var bekendt med flere sager i Nordjylland, hvor der pt. forberedes sag mod en kommune.  
Vedr. Forkert opkrævet Ejendomsskat Sankelmarksvej og grundskyld/ dækningsafgift for Grimstrupvej  
Formanden stillede spørgsmål om hvorvidt arealerne tilhørende botilbuddet på Sankelmarksvej var blevet udmatrikuleret og tinglyst, så det fremgår af BBR. Det blev oplyst at det ikke var tilfældet
Handicaprådet påpegede – at det korrekte areal skal udmatrikuleres. Så det fremgår af BBR. Det sikres derved at grundlaget for beregning af ejendomsskat er korrekt, samt at Skats korrektion af tidligere år også bliver korrekt. 
Formanden spurgte ligeledes, om der er blevet dobbeltopkrævet for dækningsbidrag på Grimstrupvej. Hertil blev svaret, at dækningsbidraget er opkrævet korrekt, da det er Næstved Kommune der har lavet opkrævningerne; men til gængæld er det ikke opdelt korrekt i forhold til §§ 105 og 108 delen af botilbuddet. Borgerne i del der er jf. §105 havde betalt for det samlede botilbud.
Formanden oplyste – at huslejen for den enkelt borger opgøres forskelligt for de to typer botilbud.   §108 tilbud er styret ved bekendtgørelse for hhv. beregning af egenbetaling (husleje) og faktura på kost og serviceydelser. §105 tilbud administreres af KAB og der udarbejdes en lejekontrakt jf.  ældrebolig-loven. Handicaprådet finder derfor – at det bør undersøges om der i de oplysninger der er fremsendt til §108 borgeres betalingskommune er oplyst en andel af dækningsafgiften.
Vedr. hjemmel til at opkræve for lidt betalt husleje tilbage i tiden 
Næstformanden spurgte ind til, om det er undersøgt juridisk om man kan opkræve med tilbagevirkende kraft., og om beboerne får pengene tilbage, hvis de har betalt for meget. Hertil svarede Simon Lohse, at det gør de ikke, men huslejen vil fremadrettet blive sat tilsvarende ned
Handicaprådet påpeger – at det er et almindeligt retsprincip, at når en person har betalt en regning til tiden og i god tro betalt den pris der er oplyst på regning/faktura – kan der ikke opkræves ekstra beløb tilbage i tiden, hvis det senere konstateres at der er lavet forkert beregning – ”Det er bare ærgerligt for sælger /udlejer”, som det siges.   
Handicaprådet finder derfor ikke – at der er retssikkerhedsmæssig hjemmel til at kræve for lidt opkrævede beløb tilbagebetalt fra de enkelte boligafdelinger, men at det skal sikres at der fremadrettet opkræves korrekt. 
Vedr. forældelsesfristen på tilbagebetaling til boligafdelingerne, af for den meget opkrævet husleje
Handicaprådet finder at denne sag er så special - at Kommunalbestyrelsen bør lade den længste forældelsesfrist på 10 år være gældende og refunderer boligafdelingerne for op til 10 år for de beløb der ift. analysen er betalt for meget i husleje. 

Handicaprådet ser frem til at høre tilbage herom før endelig beslutning i kommunalbestyrelsen


Med venlig hilsen

Winnie Lindner Pedersen
Formand Handicaprådet 




